C 72/22
LT
Europos Sąjungos oficialusis leidinys
2022 2 14
Vartotojų apsaugos sumetimais, siekiant garantuoti fasuoto porcijomis padalyto rinkai pateikiamo SKVN žymimo sūrio „Taleggio“ autentiškumą, dalijimas porcijomis ir vėlesnis pakavimas turi būti atliekami 3 straipsnyje nurodytoje nustatytoje geografinėje vietovėje.
Reikėtų pažymėti, kad apsaugos asociacija gamintojų grupės narius identifikuoja spriskirdama jiems numerius nuo 1 iki 299, o sūrio brandintojų grupės narius – priskirdama jiems numerius nuo 301 iki 499.“
Pakavimas Pakeitimas susijęs su galiojančios specifikacijos 4 straipsnio 2 dalies h punktu ir bendrojo dokumento 3.5 punktu.
Dabartinis tekstas: „<...> pakavimo įmonė.
Pakavimas turi būti atliekamas tik kilmės vietovėje, kad būtų galima ją nustatyti pardavimo etape“.
Jis pakeičiamas taip: „8 straipsnis.
Pakavimas ir ženklinimas Tiekiant produktą vartoti, ant visų SKVN žymimų sūrių „Taleggio“, nepadalytų porcijomis ir (arba) padalytų porcijomis, pakuotės turi būti pavadinimas „Taleggio“.
Ant pakuotės taip pat turi būti logotipas, parodytas toliau 2 paveiksle, kurio vidinis apvadas yra raudonas, vidurinis – baltas, o išorinis – žalias.
Juodos spalvos santrumpa CTT yra centre, o po ja gali būti nurodytas numeris, kurį apsaugos asociacija suteikė prekės ženklą turinčiai įmonei.
Logotipas taip pat gali būti atspausdintas viena spalva.
2 pav.
Po šiuo logotipu turi būti nurodytas reglamentas, susijęs su SKVN žymimo sūrio „Taleggio“ registracija, t. y. „Reglamentas (EB) Nr.
1107/96“.
Pirmiau minėtas ženklas yra įregistruotas teisės aktų nustatyta tvarka.
Vartotojų apsaugos sumetimais, siekiant garantuoti fasuoto porcijomis padalyto rinkai pateikiamo SKVN žymimo sūrio „Taleggio“ autentiškumą, dalijimas porcijomis ir vėlesnis pakavimas turi būti atliekami 3 straipsnyje nurodytoje nustatytoje geografinėje vietovėje.
Reikėtų pažymėti, kad apsaugos asociacija gamintojų grupės narius identifikuoja priskirdama jiems numerius nuo 1 iki 299, o sūrio brandintojų grupės narius – priskirdama jiems numerius nuo 301 iki 499.“
Pa g r i n d i m a s : Pirmoji su ženklu susijusi teksto dalis buvo perrašyta siekiant aiškumo.
Kalbant apie dalijimą porcijomis, dabartinės specifikacijos taisyklės, kurios buvo patvirtintos registruojant SKVN, turi likti nepakitusios.
Vartotojų apsaugos sumetimais, siekiant garantuoti fasuoto porcijomis padalyto rinkai pateikiamo SKVN žymimo sūrio „Taleggio“ autentiškumą, dalijimas porcijomis ir vėlesnis pakavimas turi būti atliekami nustatytoje geografinėje vietovėje.
Taip siekiama užtikrinti, kad SKVN žymimas sūris „Taleggio“ būtų autentiškas, nes padalijimas porcijomis ir vėlesnis pakavimas reikštų, kad ant nepadalyto porcijomis sūrio įspausti ženklai, nurodantys, kad tai yra SKVN žymimas sūris „Taleggio“, nebebus matomi.